EkBass/fiwiki-20250220-pages-articles huggingface dataset:
Annika Sjölund

Annika Sjölund (s. 17. heinäkuuta 1965 Kumlinge) on suomalainen oopperalaulaja (sopraano), joka on opiskellut Tukholman kuninkaallisessa musiikkikorkeakoulussa ja Sibelius-Akatemiassa. Hän suoritti lauludiplomin vuonna 2004 Sibelius-Akatemiassa. Sjölund on toiminut musiikinopettajana Helsingissä ja Turussa sekä esiintynyt konsertti- ja oratoriosolistina Suomessa ja ulkomailla. Hänet on nähty myös Svenska teaternin ja Suomen Kansallisoopperan näyttämöllä. ==Lähteet== * Luokka:Vuonna 1965 syntyneet Luokka:Suomalaiset sopraanot Luokka:Elävät henkilöt
Sjölund

Sjölund on ruotsinkielinen sukunimi, jota tavataan myös Suomessa. Nimen suomalaisia kantajia ovat: * Annica Sjölund (s. 1985), jalkapalloilija * Annika Sjölund (s. 1965), sopraano * Daniel Sjölund (s. 1983), jalkapalloilija * Folke Sjölund (1943–2013), poliitikko * Peter Sjölund (s. 1980), jalkapalloilija * Ulf Sjölund (1923–2010), diplomi-insinööri ja yritysjohtaja, kauppaneuvos.
Peliala (yhdistys)

Peliala ry (Game Makers of Finland) on vuonna 2017 perustettu pelialan työntekijöiden ja opiskelijoiden ammattiliitto. Yhdistyksen tavoitteena on kehittää, tukea ja auttaa kaikkia pelialalla työskenteleviä tai alalle haluavia sekä sitä opiskelevia.Peliala ry on maailman ensimmäinen pelialan työntekijöiden ja opiskelijoiden ammattiliitto. Peliala ry on Tietoala ry:n jäsenyhdistys ja sitä kautta osa Insinööriliittoa. == Lähteet == == Aiheesta muualla == *Yhdistyksen kotisivut * Luokka:Suomalaiset ammattiliitot Luokka:Peliteollisuus
I Am Not Okay with This

I Am Not Okay with This on yhdysvaltalainen draamakomediasarja, joka perustuu Charles Forsmanin samannimiseen sarjakuvaan. Sarja julkaistiin Netflixissä 26. helmikuuta 2020. == Näyttelijät == === Pääosissa === === Sivuosissa === == Aiheesta muualla == * Luokka:2020-luvun yhdysvaltalaiset komediasarjat Luokka:Netflix-alkuperäissarjat Luokka:Sarjakuviin perustuvat televisiosarjat
C More (suoratoistopalvelu)

C More oli pohjoismainen television suoratoistopalvelu, joka toimi C More -yrityksen alla. Yrityksen omistaa ruotsalainen teleoperaattori Telia Company, sillä ruotsalainen mediakonserni Bonnier myi MTV:n Telialle vuonna 2019. Suoratoistopalvelu avattiin helmikuussa 2017. Palvelun perusversiossa oli nähtävillä elokuvia ja sarjoja, ja lisämaksusta oli mahdollista katsoa jääkiekon maailmanmestaruuskilpailuja sekä muuta urheilusisältöä. C More tuotti suoratoistopalveluunsa myös useita kotimaisia alkuperäissarjoja, kuten Aallonmurtaja, Onnela ja Ratamo. Lokakuussa 2022 ilmoitettiin, että Suomen C Moren sisällöt siirtyvät osaksi MTV Katsomoa. Suomen C More siirtyi MTV Oy:n alle 1. helmikuuta 2023. Suomen C More yhdistyi osaksi MTV Katsomoa 10. lokakuuta 2023. MTV Katsomoa voi katsoa ilmaiseksi, mutta useimpien sisältöjen katsomiseen on ostettava maksullinen MTV Katsomo+ -tilaus. == C More -alkuperäissarjoja == * Rantabaari * Paras vuosi ikinä * Bäckström * Hotel Swan Helsinki * Onnela * Roba * Tervetuloa Sjölyckaniin! * Ex-onnelliset * Sunnuntailounas * Solsidan – Onnea onkimassa * Aallonmurtaja * Hamilton * Heikolla jäällä * Rehtori * Gåsmamman * Greyzone * Rikostutkija Bergman * Ratamo * Finaste Familjen * Modus * Pietarin kapellimestari * Farang * Sanctuary * Sokaistuneet * Metsästäjät * Torpederna * Hautalehto * Poromafia == Lähteet == Luokka:Internettelevision suoratoistopalvelut
Carlos P. Garcia

Carlos Polestico Garcia (4. marraskuuta 1896 Talibon – 14. kesäkuuta 1971 Quezon City)Carlos P. Garcia Encyclopædia Britannica. Viitattu 1.3.2020. oli filippiiniläinen poliitikko, joka toimi Filippiinien presidenttinä vuosina 1957–1961. Garcia valmistui lakimieheksi vuonna 1923 ja työskenteli jonkin aikaa opettajana. Hän oli Filippiinien edustajainhuoneen jäsenenä vuosina 1925–1931, Boholin provinssin kuvernöörinä 1933–1941 ja senaattorina 1941–1953. Toisen maailmansodan japanilaismiehityksen aikana hän oli aktiivinen vastarintaliikkeessä.Carlos P. Garcia Encyclopedia of World Biography, Encyclopedia.com. Viitattu 1.3.2020. Hän edusti nationalistipuoluetta. Garcia osallistui Filippiinien edustajana vuoden 1945 San Franciscon konferenssiin, jossa perustettiin Yhdistyneet kansakunnat. Hän oli vuosina 1953–1957 varapresidenttinä ja ulkoministerinä presidentti Ramon Magsaysayn hallituksessa. Tässä ominaisuudessa Garcia oli puheenjohtajana vuoden 1954 Manilan konferenssissa, jossa perustettiin Kaakkois-Aasian sopimusjärjestö SEATO. Hän osallistui samana vuonna myös Geneven konferenssiin. Garcia tuli presidentiksi Magsaysayn kuoltua lento- onnettomuudessa maaliskuussa 1957. Myöhemmin samana vuonna pidetyissä presidentinvaaleissa hänet valittiin neljän vuoden virkakaudelle. Hän pyrki säilyttämään Filippiinien tiiviit suhteet Yhdysvaltoihin, jatkamaan vankasti kommunismin vastaista taistelua ja lähentämään yhteyksiä ei-kommunistisiin Aasian maihin. Garcian hallinto ajoi myös tiukkaa talouskuria ja esitteli niin sanotun ”filippiiniläiset ensin -politiikan”, jonka tarkoituksena oli lopettaa yhdysvaltalaisten suosiminen talouselämässä. Tämä käänsi Yhdysvallat häntä vastaan. Garcian kansansuosiota alensi myös poliittisen korruption jatkuminen hänen valtakaudellaan. Hän pyrki uudelle kaudelle marraskuun 1961 presidentinvaaleissa, mutta hävisi omalle varapresidentilleen Diosdado Macapagalille. ==Lähteet== ==Aiheesta muualla== Luokka:Filippiinien presidentit Luokka:Vuonna 1896 syntyneet Luokka:Vuonna 1971 kuolleet
Villilä (Salo)

Villilä on kylä Salon kaupungissa Varsinais-Suomessa. Kylä sijaitsee vanhan Salon kaakkoiskulmassa Perniön vastaisella rajalla. Villilän pohjoislaidalla virtaa Karhujoki. Joessa on kylän kohdalla sijainnut Alasjärvi, joka on kuivattu. Joki kääntyy Villilässä etelään ja virtaa Perniöön. Kylän pohjoispuolella on Pukkila, itäpuolella Äijälä, eteläpuolella Pohjankartano ja länsipuolella Salon kylien takamaita. Kylän maasto kohoaa Karhujoen laaksosta etelään mentäessä metsien peittämiksi mäiksi. Jokilaakso on maanviljelykäytössä. Villilässä on ollut kolme kantatilaa, joilla on ollut kuusi torppaa ja mylly. Kantatiloista on jäljellä kaksi ja ne muodostavat väljän kyläkeskuksen, jossa toiminut ennen Villilän kansakoulu. Villilän länsiosassa Karhujoen varrella on itsenäistyneiden torppien muodostama Myllykylän alue. ==Lähteet== Luokka:Uskelan kylät
Hitoshi Ashida

Hitoshi Ashida (; 15. marraskuuta 1887 Kioto – 20. kesäkuuta 1959)Ashida, Hitoshi Portraits of Modern Japanese Historical Figures. Japanin parlamentin kirjasto. Viitattu 1.3.2020. oli japanilainen poliitikko, joka toimi Japanin pääministerinä maaliskuusta lokakuuhun 1948. Ashida valmistui Tokion yliopistosta vuonna 1912 ja oli 20 vuotta Japanin ulkoministeriön palveluksessa. Hän palveli diplomaattina Venäjällä, Ranskassa, Turkissa ja Belgiassa, mutta erosi ulkoasiainhallinnosta Mantšurian välikohtauksen jälkeen. Hänet valittiin Japanin parlamenttiin vuonna 1932. Lisäksi hän oli vuosina 1933–1940 englanninkielisen The Japan Times -sanomalehden johtaja. Ashida suhtautui kielteisesti armeijan sanelemaan ulkopolitiikkaan ja kieltäytyi liittymästä toisen maailmansodan aikana puolueiden korvaajaksi perustettuun Taisei yokusankai -järjestöön.Ashida Hitoshi University of Pittsburgh. Viitattu 1.3.2020. Toisen maailmansodan jälkeen Ashida osallistui liberaalipuolueen perustamiseen yhdessä Ichirō Hatoyaman kanssa ja oli terveysministerinä Kijūrō Shideharan hallituksessa. Vuonna 1947 Ashidan johdolla perustettiin demokraattinen puolue, jonka ensimmäiseksi puheenjohtajaksi hänet valittiin. Hän oli ulkoministerinä Tetsu Katayaman hallituksessa 1947–1948. Hän oli osallisena myös useissa lautakunnissa, jotka käsittelivät yhdysvaltalaisten laatimaa mallikopiota Japanin perustuslaiksi ja japanilaisten muutoksia siihen, erityisesti artiklan 9 osalta.Caprio & Sugita (toim.) 2007, s. 5 Ashida tuli Katayaman jälkeen itse koalitiohallituksen pääministeriksi maaliskuussa 1948. Pääministerinä Ashida epäsi valtion työntekijöiltä lakko-oikeuden. Ashida joutui eroamaan jo lokakuussa 1948 niin sanotun Shōwa Denkō -korruptioskandaalin vuoksi. Hän oli myöhemmin eräs Japanin armeijan uudelleenperustamisen kannattajistaCaprio & Sugita (toim.) 2007, s. 165 koska Japanin turvautumista pelkkään Yhdysvaltain joukkojen sotilaalliseen suojelukseen pidettiin epäsuotuisana Japanin kyvylle toimia vaikuttajana kansainvälisessä yhteisössä. ==Lähteet== * === Viitteet === ==Aiheesta muualla== Luokka:Japanin pääministerit Luokka:Japanin ulkoministerit Luokka:Japanilaiset diplomaatit Luokka:Vuonna 1887 syntyneet Luokka:Vuonna 1959 kuolleet
Pukkilan kartano (Salo)

Pukkilan kartano on 1700-luvulta peräisin oleva kartano Salossa. Kartanon maat muodostavat yhden Salon kylistä. Pukkilan kartano sijaitsee mäen päällä peltoalueiden ympärillä. Mäen ohi kulkee Villiläntie. Kartano on yhä maanviljelystila ja vanha navetta on muutettu juhlatilaksi. Karhujoki virtaa Pukkilan eteläpuolella läheltä kartanoa. Pukkilan kantatila mainitaan ensimmäisen kerran 1500-luvulla. Tila on kuulunut Munck af Fulkila -suvun omistukseen vuoteen 1681, jolloin se siirtyi reduktiossa kruunulle. Pukkila jaettiin Maunun ja Paukun ratsutiloiksi, jotka yhdistettiin jälleen 1700-luvulla Pukkilan kartanoksi. Pukkilaan on liitetty myös Falkin yksinäistila. Pukkilan alueella on useita kivikautisia asuinpaikkoja, joilla on asuttu noin 3500–2600 eaa. Tuolloin Pukkila on ollut meren rannalla. Maankohoamisen myötä Pulkkila on jäänyt sisämaahan ja vanhasta merenalahdesta muodostui Alasjärvi, joka kuivattiin 1830-luvulla. ==Lähteet== ==Aiheesta muualla== *Pukkilan kartanon kotisivut Luokka:Salon kartanot Luokka:Uskelan kylät Luokka:Suomen 1700-luvulla rakennetut rakennukset ja rakennelmat
Kälpiö

Kälpiö () on entinen kylä Salossa. Kälpiö on liitetty Rauvolan kylään, mutta vanha Kälpiön kantatila sijaitsee yhä isojaon aikaisella paikallaan Vähäjoen varrella kaupungin keskusta-alueen ulkopuolella. Kälpiö on ollut yksinäistila. Se sijaitsi Hakastaron ja Karjaskylän välissä Vähäjoen länsirannalla. Tilasta on tullut jossain vaiheessa Joensuun kartanon alainen lampuotitila ja lopulta 1800-luvulla kylä on liitetty Rauvolaan. ==Lähteet== Luokka:Uskelan kylät
Citroën Ami (2020)

Citroën Ami on Citroënin vuodesta 2020 lähtien valmistama sähköauto, joka luokitellaan kevyeksi nelipyöräksi. Fiat ja Opel ovat esitelleet Amista sisarmallinsa, jotka tunnetaan nimillä Fiat Topolino ja Opel Rocks-e. == Lähteet == == Aiheesta muualla == Ami (2020) Luokka:Sähköautot Luokka:Mopoautot Luokka:2020-luvun autot
Baby Rani Maurya

Baby Rani Maurya (s. 15. elokuuta 1956) on intialainen poliitikko, joka on toiminut Uttarakhandin osavaltion kuvernöörinä vuodesta 2018. Vuosina 1995–2000 hän oli Agran pormestari. Margaret Alvan jälkeen hän on Uttarkhandin toinen naiskuvernööri. Mauryan isä Ram Singh oli kongressipuoluetta edustanut Agran kaupunginvaltuuston paikallispoliitikko. Maurya päätti liittyä Intian kansanpuolueeseen (BJP) vasta avioiduttuaan Pradeep Mauryan kanssa. Hänen aviomiehensä suvulla oli yhteyksiä kansanpuolueeseen. Vuonna 1995 puolue asetti hänet ehdolle Agran pormestariksi, koska kyseisessä virassa oli kiintiöpaikka alhaiskastisille. Dalitina hänet valittiin tehtävään, jossa hän työskenteli viisi vuotta. Atal Bihari Vajpayeen hallituksen aikana hänet valittiin Intian naisia edustavan Kansallisen naiskomission jäseneksi. Kun Ram Nath Kovind johti BJP:n alhaiskastisten osastoa, Maurya toimi osaston rahastonhoitajana. Uttarakhandin kuvernööriksi Maurya valittiin vuonna 2018. Valituksi tullessaan hän sanoi keskittyvänsä osavaltion kehitykseen ja varsinkin naisten sekä tyttölasten aseman parantamiseen. Politiikan kommentaattorien mukaan hänen valintansa tarkoitus oli parantaa BJP:n asemaa kastittomien keskuudessa ennen vuoden 2019 parlamenttivaaleja. ==Lähteet== Luokka:Uttarakhandin kuvernöörit Luokka:Intian pormestarit Luokka:Intian kansanpuolueen poliitikot Luokka:Vuonna 1956 syntyneet Luokka:Elävät henkilöt
Rabri Devi

Rabri Devi (s. 1959) on intialainen poliitikko, joka toimi kolme kautta Biharin pääministerinä vuosina 1997–2005. Hän kuuluu Rashtriya Janata Dal (RJD) -puolueeseen yhdessä aviomiehensä Lalu Prasad Yadavin kanssa. Devin poliittinen ura alkoi vuonna 1997, jolloin hänen aviomiehensä Lalu Prasad Yadav joutui eroamaan tehtävästään Biharin pääministerinä. Yadavia syytettiin korruptiosta, minkä seurauksena hän päätti erota jotta voisi puolustautua oikeudessa. Erotessaan hän päätti ehdottaa vaimoaan Rabri Deviä seuraajakseen. RJD:llä oli osavaltioparlamentissa enemmistö, jonka turvin Devi julistettiin uudeksi pääministeriksi. Devi oli lukutaidoton, koska hänen kylässään ei ollut koulua. Hän oli avioitunut köyhän ja kodittoman Yadavin kanssa 14-vuotiaana vuonna 1973 osana hänen isänsä järjestämää avioliittoa. Devin isä oli varakas maanviljelijä eikä huomioinut vävyssään mitään muuta kuin luonteen. Ensimmäisenä päivänä, jonka Devi ja Yadav viettivät yhdessä Yadav joutui vankilaan. Lukutaidottoman Devin valinta pääministeriksi herätti suuttumusta Biharissa. Oppositiojohtaja Sushil Modi syytti Yadavia huijariksi ja kritisoi Devin valintaa epädemokraattiseksi pelleilyksi. Devi sai aviomieheltään opetusta, kuinka hänen tulisi toimia poliitikkona sekä miten hänen tuli huomioida eri väestönryhmät saadakseen näiltä kannatusta. Oppositio epäili, että Devin veljet sekä aviomies vaikuttivat salaisesti hänen hallintonsa taustalla. Vuonna 2005 RJD hävisi Biharin osavaltiovaalit, jonka seurauksena Devin virkakausi päättyi. Vuonna 2020 RJD on ilmoittanut harkitsevansa hänen nimeämistään ehdolle Rajya Sabhaan. Devillä ja Yadavilla on yhdeksän lasta. Devi on rikkaampi kuin aviomiehensä. ==Lähteet== ==Aiheesta muualla== Luokka:Biharin pääministerit Luokka:Vuonna 1959 syntyneet Luokka:Elävät henkilöt
Péter Jakab

Peter Jakab (s. 16. elokuuta 1980 Miskolc, Unkari) on unkarilainen poliitikko. == Alkuperä ja ura: == Jakab on Jobbikin puheenjohtaja ja Unkarin parlamentin jäsen. Hän valmistui Miskolcin yliopistosta vuonna 2004. Vuosina 2009–2010 hän toimi historianopettajana Miskolcin Gypsy Secondary Schoolissa ja Cali Minor ammattikoulussa. Hän puhui aina avoimesti juutalaisesta alkuperästään. Hänen isoisänsä kuoli Auschwitzissa. Hänen isoäitinsä kääntyi kristinuskoon vuonna 1925 ja kasvatti Mezőturissa 11 lasta. Vuoden 2018 parlamenttivaaleissa hänet valittiin parlamentin jäseneksi. Helmikuusta kesäkuuhun 2019 hän oli Jobbikin parlamentaarisen ryhmän varajohtaja. Hän on ollut Jobbikin parlamenttiryhmän johtaja kesäkuusta 2019 lähtien. 25\. tammikuuta 2021 Péter Jakab teki päätöksen: hän osallistuu päävaaleihin pääministerikandidaattina. ==Lähteet== Luokka:Unkarilaiset poliitikot Luokka:Vuonna 1980 syntyneet Luokka:Elävät henkilöt
Tutkintokoulutukseen valmentava koulutus

Tutkintokoulutukseen valmentava koulutus, TUVA on suomalainen koulutusmuoto, joka on suunnattu peruskoulun suorittaneille henkilöille, jotka eivät tiedä, mitä tekisivät tai opiskelisivat seuraavaksi. TUVA käynnistyi syksyllä 2022 ja se yhdisti aiemmat peruskoulun ja sen jälkeisen koulutuksen välillä olleet nivelvaiheen koulutukset, eli perusopetuksen lisäopetuksen, lukiokoulutukseen valmistavan koulutuksen (LUVA) ja ammatilliseen koulutukseen valmentavan VALMA-koulutuksen. == Historia == === VALMA === VALMA-koulutuksessa vahvistettiin opiskeluvalmiuksia ja voitiin parantaa peruskoulun todistusta. Koulutus sopi myös aikuisille ja maahanmuuttajataustaisille henkilöille, jotka tarvitsevat lisävalmiuksia ennen siirtymistä ammatilliseen koulutukseen tai oppisopimuskoulutukseen. Koulutuksessa voi opiskella esimerkiksi suomen kieltä tai matemaattisia aineita ja se tarjoaa myös mahdollisuuden tutustua eri aloihin ja työelämään. Koulutuksen laajuus on 60 osaamispistettä ja ne suoritetaan yhden lukuvuoden aikana. == Katso myös == *Työhön ja itsenäiseen elämään valmentava koulutus == Lähteet == Luokka:Suomen koulutus
Työhön ja itsenäiseen elämään valmentava koulutus

Työhön ja itsenäiseen elämään valmentava koulutus, TELMA on suomalainen koulutusmuoto, joka on suunnattu erityistä tukea tarvitseville opiskelijoille, jotka eivät voi siirtyä tutkintotavoitteiseen koulutukseen sairauden tai vamman vuoksi. Koulutus suunnitellaan opiskelijoiden henkilökohtaisten tavoitteiden ja valmiuksien mukaan. Koulutuksen tavoite on kehittää opiskelijoiden työ- ja toimintakykyä tukemalla heitä mielekkään työn, työtehtävän tai työtoiminnan löytämisessä sekä mahdollisimman itsenäisessä suoriutumisessa elämässä. Koulutuksen laajuus on 60 osaamispistettä ja niiden suorittamisen kesto vaihtelee yhdestä kolmeen vuoteen. Koulutus toteutetaan erityisopetuksena. ==Katso myös== *Ammatilliseen koulutukseen valmentava koulutus == Lähteet == ==Aiheesta muualla== *TELMA opintopolku.fi-palvelussa Luokka:Suomen koulutus Luokka:Kasvatuksellinen kuntoutus
Vaativa erityinen tuki

Vaativaa erityistä tukea annetaan Suomessa osalle peruskoululaisista. Käsite “Vaativa erityinen tuki” otettiin käyttöön Helsingin ja Jyväskylän yliopistojen yhteisessä tutkimus- ja kehittämishanke VETURIssa. Vaativaa ja moniammatillista erityistä tukea tarvitsevat esimerkiksi lapset ja nuoret, joilla on vakavia psyykkisiä ongelmia, moni- tai vaikeavammaisuutta, kehitysvammaisuutta tai autismikirjoa. ==Historia== Opetus- ja kulttuuriministeriö asetti vuonna 2015 vaativan erityisen tuen kehittämisryhmän. Ryhmän tavoite oli kehittää sairaalaopetusyksiköiden, kuntien ja kuntayhtymien ja yksityisten laitos- ja erityiskoulujen tarjoamaa opetusta ja koulunkäyntiä. ==Katso myös== *Työhön ja itsenäiseen elämään valmentava koulutus == Lähteet == ==Aiheesta muualla== *OKM: Vaativa erityinen tuki esi- ja perusopetuksessa *VIP-verkosto Luokka:Suomen koulutus
Sæbbi

Sæbbi (k. 694 Lontoo) oli Essexin kuningas noin 663–694. Beda Venerabiliksen mukaan Sighere ja Sæbbi seurasivat valtaistuimella Swithelmiä ja hallitsivat yhdessä Essexiä Mercian kuninkaan Wulfheren alaisuudessa. Bedan mukaan Sighere sortui pakanaksi ruton vaivatessa maata, mutta Wulfhere järjesti hänen kääntymisensä takaisin kristityksi. William Malmesburylaisen mukaan Sigheren isä oli Sigebert I Pieni ja Sæbbin isä puolestaan Sæward. Roger Wendoverilaisen mukaan Sighere ja Sæbbi nimittivät Erkenwaldin Lontoon piispaksi vuonna 675. Roger Wendoverilaisen mukaan Sighere kuoli vuonna 683, ja Sæbbi oli siitä lähtien yksin kuninkaana. Bedan ja William Malmesburylaisen mukaan Sæbbi olisi luopunut kuninkuudesta hallittuaan kolmekymmentä vuotta ja vetäytynyt luostariin munkiksi. Pian tämän jälkeen hän kuoli. Sæbbin vaimon nimeä ei tiedetä. Beda Venerabiliksen mukaan hän ryhtyi nunnaksi sen jälkeen, kun hänen miehensä oli mennyt munkiksi. Heillä oli kaksi poikaa, Sigeheard ja Swæfred, joista tuli kuninkaita Sæbbin jälkeen. == Lähteet == Luokka:Englannin anglosaksikuninkaat Luokka:600-luvulla syntyneet Luokka:Vuonna 694 kuolleet
Taamarla

Taamarla () on kylä Salon kaupungin Särkisalossa. Kylä sijaitsee mantereen puolella Laukanlahden rannalla. Taamarlassa on kaksi asutuskeskittymää: vanha kyläkeskus kantatiloineen pienellä mäellä kyläalueen pohjoisosassa sekä nuorempi, Hakkalan kanssa yhteen kasvanut alue meren rannalla kyläalueen eteläosassa. Kyläalue on pääasiassa tasaista peltomaata, mutta kylän länsiosassa kohoaa metsäinen moreenimuodostuma. Taamarlan kyläalueen kainaloon jää pieni Kiviniemen kylä Laukanlahden rannalla. Taamarlan tila on ollut ratsutila, joka jaettiin kahtia Ylitaloksi ja Alitaloksi. Taamarlan eteläosassa on ollut torppa. Eteläosaan syntyi 1900-luvun alussa asutusta Hakkalan sahan vuoksi. Alueella toimi hetken aikaa myös kauppa. Kylään syntyi yksi siirtolaistila 1940-luvulla, minkä jälkeen uutta asutusta Taamarlaan ei ole tullut ja osa asutuksesta on muuttunut kesämökeiksi. ==Lähteet== Luokka:Särkisalon kylät
DS-XML

DS-XML (XML Data Model for Designs) on OHIM:n kehittämä määrittely. DS-XML:lle on julkaistu Maailman henkisen omaisuuden järjestön (WIPO) standardi ST.86. == Katso myös == * TM-XML == Lähteet == == Aiheesta muualla == * Standardimäärittely * Muut dokumentit * Appendices to WIPO Standard ST.86 Luokka:XML
Elle Logan

Eleanor "Elle" Logan (s. 27. joulukuuta 1987) on yhdysvaltalainen soutaja. Hän voitti kahdeksikossa olympiakultaa Pekingissä 2008, Lontoossa 2012 ja Rio de Janeirossa 2016. Hän voitti samassa luokassa maailmanmestaruuden Karapirossa 2010, Bledissä 2011 ja Aiguebelettessa 2015. Hän saavutti perämiehettömässä nelosessa MM-hopeaa vuonna 2009 ja perämiehettömässä kaksikossa MM-pronssia vuonna 2015. Yksikössä hän sijoittui MM-kilpailuissa viidenneksi vuonna 2013. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Erin Cafaro

Erin Cafaro (s. 9. kesäkuuta 1983) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti kolme maailmanmestaruutta: Münchenissä 2007 perämiehettömässä nelosessa sekä Poznańissa 2009 perämiehettömässä kaksikossa ja kahdeksikossa. Hän saavutti MM-pronssia perämiehettömässä nelosessa vuonna 2006 ja perämiehettömässä kaksikossa vuonna 2010. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Susan Francia

Zsuzsanna ”Susan” Francia (s. 8. marraskuuta 1982 Szeged, Unkari) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti viisi maailmanmestaruutta: kahdeksikossa Etonissa 2006, Münchenissä 2007, Poznańissa 2009 ja Bledissä 2011 sekä Erin Cafaron kanssa perämiehettömässä kaksikossa Poznańissa 2009. Hän saavutti MM- hopeaa perämiehettömässä nelosessa vuonna 2014 ja MM-pronssia perämiehettömässä kaksikossa vuonna 2010. Francian äiti on Nobel-palkittu biokemisti Katalin Karikó. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Caroline Lind

Caroline Lind (s. 11. lokakuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti kahdeksikossa kuusi maailmanmestaruutta: Etonissa 2006, Münchenissä 2007, Poznańissa 2009, Bledissä 2011, Chungjussa 2013 ja Amsterdamissa 2014. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Kandergrund

Kandergrund on kunta Keski-Sveitsissä Bernin kantonissa. Siellä on noin 800 asukasta. == Sijainti == Kandergrund sijaitsee Kanderjoen laaksossa Frutigenin eteläpuolella. Kandergrundin muut naapurikunnat ovat Reichenbach im Kandertal idässä ja Kandersteg etelässä. == Liikenne == Kandergrundista johtaa maantie pohjoiseen, Frutigenin kautta Spieziin, ja etelään, Kanderstegiin. Yli 100 vuotta vanha rautatieyhteys Sveitsistä Italiaan, Bernistä Lötschbergin tunnelin kautta Milanoon, kulkee Kandergrundin kautta. Uudempi Lötschbergin pohjatunneli alittaa Kandergrundin tunnelissa. == Mitholzin ammusvaraston räjähdys == Kandergrundin Mitholzin kylässä tapahtui joulukuussa 1947 ammusvaraston räjähdys, jossa kuoli yhdeksän ihmistä. Räjähdysalue suunnitellaan raivattavaksi 2030-luvulla. BLAUSEE ponton.jpg| Blausee on tunnettu luonnonnähtävyys. Picswiss BE-90-10 Blick zum Dündenhorn vom Oberbärgli aus.jpg| Dündenhorn on Kandergrundin korkein vuori (2 861 m mpy.) Felsenburg Kandergrund1.jpg| Felsenburgin linnasta hallittiin seutua 1100-luvulta 1400-luvulle. Mitholz Erkennungsdienst 41.jpg| Mitholzin ammusvaraston räjähdys aiheutti suurta tuhoa vuonna 1947. == Lähteet == * === Viitteet === == Aiheesta muualla == * Luokka:Kandergrund
Laupuksensalmi

Laupuksensalmi on 83 hehtaarin kokoinen luonnonsuojelualue Kustavin kunnassa lounaisella rannikolla. Ympäristökeskuksen luonnonsuojelualueen perustamispäätöksessä aluetta kuvataan seuraavasti: > "Laupuksensalmi on fladavaiheesta glo-järveksi muuttumassa oleva merenlahden > ja järven välimuoto. Sen erottaa merestä parin sadan metrin pituinen salmi, > jonka ylittää maantie. Linnusto on monipuolinen etenkin vesilintujen osalta. > Alueella pesivät mm. heinätavi, haapana ja lapasorsa." Turun lintutieteellisen yhdistyksen vuonna 2019 valmistuneen MAALI-selvityksen mukaan Laupuksensalmi kuuluu Varsinais-Suomen tärkeimpien lintualueiden joukkoon. == Lähteet == * Lounais-Suomen Ympäristökeskuksen päätös Laupuksensalmen luonnonsuojelualueen perustamisesta 29.12.2006. * Turun lintutieteellinen yhdistys, Varsinais-Suomen maakunnallisesti tärkeät lintualueet 2007-2018. == Aiheesta muualla == * Turun Sanomat 11.1.2007 * Maanmittauslaitoksen karttalinkki Laupuksensalmelle. Luokka:Kustavi Luokka:Varsinais-Suomen luonnonsuojelualueet
Caryn Davies

Caryn Davies (s. 14. huhtikuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Ateenan olympialaisissa 2004 hän saavutti hopeaa Yhdysvaltojen hävittyä Romanialle vajaalla kahdella sekunnilla. Davies voitti neljä maailmanmestaruutta: kahdeksikossa Sevillassa 2002, Etonissa 2006 ja Münchenissä 2007 sekä perämiehettömässä nelosessa Milanossa 2003. Oltuaan joitakin vuosia työelämässä Davies palasi soutukilpailuihin ja osallistui Ottensheimin MM- kilpailuihin 2019 perämiehettömässä nelosessa, jossa Yhdysvallat sijoittui kuudenneksi. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Kovamäki

Kovamäki on kylä Salon kaupungin Perniössä. Kylä sijaitsee Hämeenkylän ja Metsänojan välissä Perniön kirkonkylän pohjoispuolella. Kovamäki sijaitsee samannimisellä mäellä Perniönjoen länsipuolella. Kantatie 52 kulkee kylän itäreunaa pitkin. Kovamäen maatila sijaitsee mäen päällä ja mäkeä ympäröivä alue on peltoa. Kylässä on myös muutama omakotitalo sekä yrityskiinteistö, jotka sijaitsevat mäen itälaidalla. Kovamäki on Perniön vanhimpia kyliä. Kylästä on käytetty joskus myös nimeä Kouvola. Suuri rantatie on kulkenut Kovamäen vierestä. Kovamäen kantatilasta tuli säteri vuonna 1602, kunnes se liitettiin Johanneslundin kartanon omistuksiin 1815. Tila jaettiin kahtia vuonna 1914 ja myöhemmin tiloja jaettiin edelleen. Näistä enää Kovamäki on maanviljelystila. ==Lähteet== Luokka:Perniön kylät
Mary Whipple

Mary Whipple (myöh. Murray, s. 10. toukokuuta 1980) on yhdysvaltalainen soutaja. Hän voitti kahdeksikon perämiehenä olympiakultaa Pekingissä 2008 ja Lontoossa 2012. Ateenan olympialaisissa 2004 hän saavutti hopeaa Yhdysvaltojen hävittyä Romanialle vajaalla kahdella sekunnilla. Whipple voitti kahdeksikossa viisi maailmanmestaruutta: Sevillassa 2002, Etonissa 2006, Münchenissä 2007, Karapirossa 2010 ja Bledissä 2011. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1980 syntyneet Luokka:Elävät henkilöt
Meghan Musnicki

Meghan Musnicki (s. 5. helmikuuta 1983) on yhdysvaltalainen soutaja. Hän voitti kahdeksikossa olympiakultaa Lontoossa 2012 ja Rio de Janeirossa 2016. Hän on voittanut samassa luokassa viisi maailmanmestaruutta: Karapirossa 2010, Bledissä 2011, Chungjussa 2013, Amsterdamissa 2014 ja Aiguebelettessa 2015. Hän saavutti kahdeksikossa MM-pronssia Ottensheimissa 2019 oltuaan kaksi edellistä vuotta poissa arvokilpailuista. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Spino degli iblei

Spino degli iblei on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin onBreeds that are not recognized by the FCI integrated in the Alianza Canina Latina . Real Sociedad Canina de España. Viitattu 29.2.2020.. Lisäksi Ente Nazionale della Cinofilia Italiana on aloittanut rodun rekisteröintiprosessin, ja se on lisätty hyväksytyksi roduksi ns. "lisärekisteriin" (Registro Supplementare Riconosciuti - RSR).Spino degli Iblei. ENCI. Haettu 2.2.2024. == Ulkonäkö == Spino degli iblei on kookas, voimakas ja vahvaluustoinen. Kallo on leveä, otsapenger havaittavissa, kuono kalloa lyhyempi ja purenta leikkaava. Silmät ovat soikeat ja korvat riippuvat. Runko on lähes neliönmuotoinen, raajat hyvin kulmautuneet ja käpälät suuret ja pyöristyneet. Häntä on pitkä ja tuuhea, ja koira kantaa sitä sapelin muodossa liikkuessaan tai ollessaan jännittynyt. Karvapeite on vähintään 10 cm pitkää, ja se muodostaa päässä parran, viikset ja kulmakarvat. Sallitut väritykset ovat yksivärinen valkoinen ja valkoinen joko mustin tai fawn-värisin (kaikissa sävyissään) merkein; valko-harmaat yksilöt luokitellaan valko-mustiksi. Kirjavilla yksilöillä valkoista täytyy olla ainakin yksi täplä rintakehässä. Fawn tai musta voi esiintyä valkoisessa pohjavärissä myös täplityksenä. Urosten säkäkorkeus vaihtelee 62–70 cm (ihanne 66 cm) ja paino 40-50 kg välillä; nartuilla vastaavat mitat ovat 57–65 cm (ihanne 61 cm) ja 32-42 kg.Spino degli Iblei: Standard. ENCI. Haettu 2.2.2024. Kuva:Hybleanspino-black&white2.jpg;|mustavalkoinen Kuva:Hyblaeanspino- brown&white1.jpg;|fawn-valkoinen == Luonne ja käyttäytyminen == Tässä laumanvartijassa yhdistyvät voima, rotevuus, elinvoima, harmonisuus, tottelevaisuus ja säyseys. Näiden ominaisuuksiensa vuoksi sitä on käytetty mm. lemmikkiterapiaan ja sairaiden lasten tukemiseen. Lisäksi se sopeutuu perhe- elämään. == Alkuperä == Rotu on kotoisin Iblei-vuoristosta Kaakkois- Sisiliasta, erityisesti Ragusan maakunnasta. Se on tulos paikallisen sisilialaisen paimenkoiran mutaatiosta, johon ovat vaikuttaneet myös saarelle erilaisten valloitusten myötä saapuneet ulkomaalaiset koirat. Vuonna 1884 Pasquale Libertini Gravia kuvasi rotua öljykankaassa nimeltä "Sisiliassa" (In Sicilia): siinä esiintyy musta rodunedustaja laiduntavan lauman kanssa. Toinen todiste sen olemassaolosta on Francesco Lojaconon maalaus La benedizione del bestiame vuodelta 1889. Kaksi spino degli ibleitä on lisäksi kuvattu Giovanni Melin kirjassa Opere Poetiche, joka julkaistiin vuonna 1908. Spino degli ibleitä on käytetty Sisiliassa lampaiden ja vuohien kaitsemiseen ja suojelemiseen. Se on sopeutunut paikalliseen kosteaan ja tuuliseen ilmastoon ja pölyiseen ja piikikkääseen maastoon. === Etymologia === Spino tarkoittaa italiaksi sananmukaisesti piikkipensastaspino: Italian. Wiktionary. Viitattu 17.3.2020., ja viitannee koiran "karheaan" ulkonäköön. == Lähteet == === Viitteet === == Aiheesta muualla == *Club del Pastore Siciliano - rotujärjestö *Il Pastore Transumante - spino degli iblei -kennel Luokka:Italialaiset koirarodut Luokka:FCI:n ulkopuoliset rodut Luokka:Paimenkoirat
Ulli

Ulli eli Ullenpyöli () on kylä Salossa. Kylä sijaitsee nelisen kilometriä kaupungin keskustasta etelään kantatien 52 varrella. Ulli sijaitsee Vähäjoen latvahaarojen yhtymäkohdassa. Alue on Ilmusmäen, Silkkismäen ja Toravuoren raajaamaa laaksoa, joka on pitkälti muutettu pelloiksi. Kylässä on nykyään vain muutama maatila. Paikallisen kansanperinteen mukaan piru asui Toravuorella ja oli ollut myös riidoissa Ullin isännän kanssa. ==Lähteet== Luokka:Uskelan kylät
Naisten Suomi–Ruotsi-yleisurheilumaaottelu 1970

Vuoden 1970 naisten Suomi–Ruotsi-maaottelu käytiin Helsingissä Helsingin Olympiastadionilla 5. ja 6. syyskuuta. ==Tulokset== Lopputulokset pisteet Suomi 53 Ruotsi 82 Tulokset (S=Suomi, R=Ruotsi) Laji 1. 2. 3. 4. 100 m K. Lundgren (R) 11,8 s M-L. Strandvall (S) 11,8 s M. Eklund (S) 12,0 s E. Randerz (R) 12,2 s 200 m K. Lundberg (R) 23,7 s M-L. Strandvall (S) 24,2 s E. Randerz (R) 24,2 s M. Eklund (S) 24,3 s 400 m L. Malmstrom (R) 55,1 s B. Larsson (R) 55,6 s R. Hagman (S) 56,7 s R. Lindfors (S) 57,2 s 800 m A-M. Nenzell (R) 2.09,2 min.s E. Östberg (R) 2.11,7 min.s S. Tyynelä (S) 2.12,2 min.s A. Virkberg (S) 2.12,5 min.s 1500 m A-M. Nenzell (R) 4.28,8 min.s L. Engstrom (R) 4.34,5 min.s P. Vihonen (S) 4.41,3 min.s I. Pettinen (S) 4.52,6 min.s 100 m aidat G. Olsson (R) 13,9 s S. Norrlund (S) 14,1 s I. Arvidsson (R) 14,2 s R-L. Ketamo (S) 15,5 s 4 x 100 m viesti Ruotsi (Larsson, Olsson, Lundgren, Randerz) 45,9 s Suomi (Laavi, Strandvall, Hagman, Eklund) 47,0 s 4 x 400 m viesti Ruotsi (Östberg, Nilsson, Malmstrom, Lundgren) 3.41,4 min.s Suomi (Eklund, Lindfors, Hagman, Strandvall) 3.42,6 min.s Pituus B. Larsson (R) 612 cm P. Helenius (S) 612 cm A. Olsson (R) 607 cm S. Niiranen (S) 591 cm Korkeus M. Berqvist (R) 167 cm S. Yilman (R) 161 cm G. Nordlund (S) 161 cm E. Kelo (S) 158 cm Kiekko M. Kuuluvainen (S) 48,28 m V. Freivald (R) 44,26 m M-L. Karttunen (S) 43,34 m E. Alen-Malm (R) 42,18 m Keihäs A. Kotilainen (S) 51,28 m M. Carell (R) 48,80 m K. Launela (S) 47,54 m Å. Westman (R) 41,48 m Kuula C. Barck (S) 14,79 m G-B. Flink (R) 13,89 m B. Johansson (R) 13,86 m M. Kuuluvainen (S) 13,51 m ==Lisätietoa:== * lajeissa pisteet 5, 3, 2, 1 ja viestissä pisteet 5, 2 * 200 m:n juoksussa Lundbergin voittoaika oli uusi Ruotsin ennätys * Pituushypyssä Helenius sivusi pisimmällä hypyllään Suomen ennätystä. Larssonin toiseksi pisin hyppy oli 608 cm ja Heleniuksella 606 cm vastaavasti. * Tasavallan Presidentin maljoilla palkittiin ruotsalaisista Lundgren ja suomalaisista Helenius ==Lähteet:== * Helsingin Sanomat 6.9. ja 7.9. v. 1970 Luokka:Suomi–Ruotsi-maaottelu Luokka:Vuoden 1970 yleisurheilu Luokka:Helsingin urheilutapahtumat
The Dillinger Escape Planin diskografia

The Dillinger Escape Plan oli vuonna 1997 perustettu yhdysvaltalainen mathcore-yhtye, jolla on vaikutteita jazzista ja fuusiojazzista. == Studioalbumit == * * * * * * == EP:t == * * * * * == Livealbumit == * == Split-albumit == * * == Singlet == * Panasonic Youth (2004) * Setting Fire to Sleeping Giants (2004) * Unretrofied (2005) * Farewell, Mona Lisa (2010) * Prancer (2013) * Happiness is a Smile (2014) * Limerent Death (2016) * Symptom of a Terminal Illness (2016) == DVD:t == * Miss Machine: The DVD (2006) == Musiikkivideot == Vuosi Kappale Ohjaaja(t) 1998 "The Mullet Burden" J.D. Panyko 2004 "Panasonic outh" Josh Graham "Setting Fire to Sleeping Giants" Dale Resteghini 2005 "Unretrofied" Ilan Sharone 2006 "Milk Lizard" "Black Bubblegum" 2010 "Farewell, Mona Lisa" Cesar Ochoa 2011 "Gold Teeth on a Bum" Salvatore Perrone 2012 "Parasitic Twins" David Merenyi 2013 "When I Lost My Bet" Mitch Massie "One of Us is the Killer" "Hero of the Soviet Union" Ira Chernova 2014 "Happiness is a Smile" Mitch Massie "Rage" (feat. Jarren Benton) Fredo Tovar, Scott Fleishman 2015 "Paranoia Shields" Mitch Massie 2017 "Limerent Death" Oleg Rooz Luokka:Diskografiat
Erkenwald

Erkenwald (k. 693), myös Earconwald tai Erconwald, oli Lontoon piispa 675–693. Erkenwald perusti munkkiluostarin Chertseyhyyn ja nunnaluostarin Barkingiin. Erkenwald toimi Chertseyn luostarin apottina ja hänen sisarensa Ethelburgh Barkingin abbedissana. Vuonna 675 Erkenwaldista tuli Lontoon piispa. Roger Wendoverilaisen mukaan Essexin kuninkaat Sighere ja Sæbbi nimittivät Erkenwaldin piispan virkaan. == Lähteet == Luokka:Lontoon piispat Luokka:600-luvulla syntyneet Luokka:Vuonna 693 kuolleet
Walter Stenmark

Walter Stenmark (1. tammikuuta 1892 Parainen – 18. toukokuuta 1938 Helsinki) oli suomalainen toimittaja. Stenmark syntyi maanviljelijäperheeseen. Hän pääsi ylioppilaaksi Turun ruotsalaisesta reaalilyseosta vuonna 1911 ja valmistui filosofian maisteriksi vuonna 1916. Stenmark työskenteli opiskeluaikanaan opettajana Paraisilla ja Turun ruotsinkielisen saariston kiertävän kansanopiston johtajana vuosina 1917–1919. Stenmark liittyi vuonna 1919 Svenska Tidningenin toimitukseen, mutta siirtyi sitten Lantmannabankenin Turun konttoriin. Vuosina 1920–1928 hän työskenteli turkulaisen Västra Finlandin päätoimittajana ja vuosina 1928–1932 Åbo Underrättelserin toimituspäällikkönä. Vuodesta 1932 aina kuolemaansa saakka Stenmark oli Hufvudstadsbladetin toimitussihteerinä ja artikkelitoimittajana. Stenmark osallistui vuoden 1918 sisällissotaan saariston vapaajoukoissa. Hän toimi suomenruotsalaisten kansankäräjien edustajana, Ruotsalaisen kansanpuolueen Turun paikallis- ja piirisihteerinä vuosina 1920–1923 ja Åbo Akademin ylioppilaskunnan puheenjohtajana lukuvuonna 1922–1923. Stenmark on laatinut Turun ruotsinkielisen maatalousopiston kymmenvuotishistoriikin. ==Lähteet== Luokka:Suomalaiset päätoimittajat Luokka:Vuonna 1892 syntyneet Luokka:Vuonna 1938 kuolleet
WorldCat

WorldCat on OCLC:n ylläpitämä bibliografinen luettelopalvelu. Palvelu sisältää kirjojen ja lehtien lisäksi myös muuta fyysistä materiaalia. == Historia == Palvelun alkuperäisiin kehittäjiin kuuluu Ohio College Association, joka palkkasi Frederick Kilgourin vuonna 1967. Ensimmäiset bibliografiset tiedot lisättiin vuonna 1971 silloin nimellä OCLC Online Union Catalog tunnettuun järjestelmään. Verkkopalvelun DNS-nimi on varattu 20. tammikuuta 1998 lähtien. == WorldCat Identities == WorldCat sisältää yhteenvedon henkilöille ja yrityksille, joihin WorldCat-luettelosta viitataan. == Lähteet == == Aiheesta muualla == * Kotisivut Luokka:Julkaisutietokannat Luokka:OCLC
Nevaeh

Nevaeh on metalliyhtye Design the Skylinen esikoisalbumi, joka julkaistiin elokuussa 2011. == Kappaleet == # # # # # # # # # # == Kokoonpano == * John Martian - rummut * Matt Ryan - kitara * James "Keebler" Lemos - koskettimet * Julian "Julian Reckless" Ibanez - rytmikitara * Ethan White – basso, laulu kappaleessa "Break Free from Your Life" * Daniel "Dani Doom" Garza - laulu * Eric Azure - laulu == Aiheesta muualla == * Nevaeh discogs.com -sivustolla Luokka:Vuoden 2011 albumit Luokka:Vuoden 2011 esikoisalbumit
Pehr Hjalmar Olsson

Pehr (Per) Hjalmar Olsson (Seffer) (15. syyskuuta 1873 Tammisaari – 29. huhtikuuta 1911 Meksiko) oli suomalaissyntyinen kasvitieteilijä ja toimittaja. Olssonin vanhemmat olivat ruotsalaissyntyinen tilanomistaja Pehr Olsson ja Alma Maria Rothström. Hän valmistui ylioppilaaksi Turun ruotsalaisesta klassillisesta lyseosta vuonna 1892 ja opiskeli luonnontieteitä Helsingin ja Uppsalan yliopistoissa. Olssonia pidettiin lupaavana kasvitieteilijänä, mutta myöhemmin eräät hänen havainnoistaan todettiin väärennetyksi. Olsson työskenteli ahvenanmaalaisen Åland-lehden päätoimittajana vuosina 1896–1897 ja Vårt Land -lehden päätoimittajana vuosina 1897–1899. Hän julkaisi kirjan Ahvenanmaan luonnosta vuonna 1895. Olsson jätti vaimonsa, kaksi lastaan ja sekaisin olevat raha-asiansa vuonna 1900. Hän muutti ensin Ruotsiin ja matkusti sitten Australiaan, jossa hänen isänsä ja veljensä työskentelivät sokerinviljelijöinä. Vuonna 1905 he muuttivat Kaliforniaan, jossa Olsson suoritti tohtorintutkinnon Stanfordin yliopistossa. Sisarustensa tavoin hän otti sukunimen Olsson-Seffer. Olsson muutti vuonna 1906 Meksikoon, jossa hän työskenteli hallituksen palveluksessa trooppisen maatalouden asiantuntijana. Hän johti Tezonapan kasvitieteellistä tutkimusasemaa, toimitti American review of tropical agriculture -lehteä ja kävi tutkimusmatkoilla muun muassa Japanissa ja Ceylonilla. Vuonna 1911 hänet nimitettiin Meksikon kansallisen yliopiston kasvitieteen professoriksi. Olsson sai surmansa Meksikon vallankumouksessa. Junan kimppuun hyökänneet kapinalliset ampuivat hänet rautatieasemalla lähellä Cuernavacan kaupunkia. Olssonin kerrottiin kuollessaan olleen miljonääri. Kjell Ekström julkaisi Olssonin Ahvenanmaa- kirjan tekijän elämästä kertovalla esipuheella varustettuna vuonna 2009. ==Teoksia== * A. E. Nordenskiöld: biografiskt utkast. Helsingfors, 1898. * Bidrag till kännedomen om floran i Kimito skärgård. Helsingfors: Societas pro fauna et flora Fennica, 1894-95. (Acta Societatis pro fauna et flora Fennica, 11, 11.) * Ordbok för menige man: de vanligaste ord och uttryck af främmande ursprung i svenska språket med kortfattade förklaringar, samlade ur bästa källor. Helsingfors: V. Petterson, 1898. * Queensland: framtidslandet i Australien. Brisbane: G.A. Vaughan, Regeringens boktryckare, 1902. * Sommarskolor i städerna. Helsingfors, 1898. * Våra sädesslag. Helsingfors, 1898. * Åland, illustrerad landskapsbeskrifning. Helsingfors: Hagelstam, 1895. ** Ekström, Kjell: Äventyraren Pehr Hjalmar Olsson och hans bok om Åland. Mariehamn, 2009. ==Lähteet== Luokka:Suomalaiset kasvitieteilijät Luokka:Suomalaiset päätoimittajat Luokka:Suomalaiset henkirikosten uhrit Luokka:Vuonna 1873 syntyneet Luokka:Vuonna 1911 kuolleet
Extremen diskografia

Extreme on yhdysvaltalainen hard rock -yhtye, joka oli suosittu 1990-luvun alussa. == Studioalbumit == * * * * * * == EP:t == * * == Livealbumit == * * == Kokoelmat == * * == Singlet == * Little Girls (1989) * Kid Ego (1989) * Mutha (Don't Wanna Go to School Today) (1989) * Play with Me (1989) * Decadence Dance (1990) * Get the Funk Out (1990) * More Than Words (1991) * Hole Hearted (1991) * Song for Love (1992) * Rest in Peace (1992) * Stop the World (1993) * Tragic Comic (1993) * Am I Ever Gonne Change? (1993) * There is No God (1994) * Hip Today (1995) * Cynical (1995) * Unconditionally (1995) * Star (2008) * Rise (2023) == Musiikkivideot == Vuosi Kappale Ohjaaja(t) 1989 "Kid Ego" Nigel Dick "Little Girls" "Mutha (Don't Wanna Go to School Today)" Jim Shea 1991 "Decadence Dance" Tom Stern, Alex Winter "Get the Funk Out" Andy Morahan "More Than Words" Jonathan Dayton, Valerie Faris "Hole Hearted" 1992 "Song for Love" ? "Rest in Peace" Wayne Isham "Stop the World" Doug Nichoul 1993 "Tragic Comic" Paris Barclay 1995 "Hip Today" David Dobkin "Cynical" Nuno Bettencourt Luokka:Diskografiat
Ida Välimäki

Ida Välimäki oli suomalainen pikajuoksija. Välimäki edusti urallaan Vaasan Kiistoa. Välimäki saavutti 100 metrin juoksussa suomenmestaruuden vuonna 1914 ajalla 14,2 s. Samana vuonna Välimäki erosi Kiistosta ja matkusti Amerikkaan. == Lähteet == Luokka:Suomalaiset pikajuoksijat Luokka:Syntymävuosi puuttuu Luokka:Kuolinvuosi puuttuu
Amatsoni-maalari

Amatsoni-maalari (englanninkielisessä tutkimuksessa Amazon Painter) oli antiikin kreikkalainen vaasimaalari, joka maalasi attikalaista niin kutsutun Kertš-tyylin punakuviokeramiikkaa. Hän toimi Ateenassa klassisen kauden lopulla noin vuosina 340–320 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuin maalauksensa esittää amatsoneja. Amatsoni-maalari koristeli erityisesti pelikejä. Maalarin nimivaasi, sekin pelike, on nykyisin Metropolitan Museum of Art -museossa. Sen toisen puolen maalaus esittää kreikkalaisia taistelemassa amatsoneja vastaan, ja toisen puolen maalaus mainadia kahden satyyrin välissä. == Lähteet == == Aiheesta muualla == Luokka:Antiikin kreikkalaiset punakuviomaalarit
Eufiletos-maalari

Eufiletos-maalari oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 530–520 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräässä hänen työssään on nimen Eufiletos mainitseva kalos- kirjoitus. Eufiletos-maalariin on liitetty useita eri vaaseja tyylin perusteella. Hän maalasi monia eri vaasityyppejä ja ennen kaikkea savenvalaja Pamfaioksen signeeraamia vaaseja. Erityisesti hänet tunnetaan Panathenaia- amforoista, ja hän vaikuttaa olleen ensimmäinen kyseiseen vaasityyppiin erikoistunut maalari. == Teoksia == Tiedosto:Herakles Iolaos Athena Cdm Paris 254.jpg|Herakles, Iolaos ja Athene. Yksityiskohta hydriasta, n. 540 eaa. Tiedosto:Neck Amphora, Euphiletos Painter, Greek, Attica, c. 530 BC, Side A (Herakles and Nemean Lion with Athena and Iolaos), Side B (Warrior and two horsemen), ceramic, black figure - Chazen Museum of Art - DSC02678.JPG|Kaula- amfora, n. 530 eaa. Tiedosto:Terracotta Panathenaic prize amphora MET DP245712.jpg|Panathenaia-amfora, n. 530 eaa. Tiedosto:Achilles Ajax dice Louvre F290.jpg|Hydria, n. 520–510 eaa. Tiedosto:Chariot terma Staatliche Antikensammlungen 1452.jpg|Nelivaljakkoajot. Pseudo-Panathenaia-amfora, n. 500 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Klügmann-maalari

Klügmann-maalari (englanninkielisessä tutkimuksessa Klügmann Painter) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 440–420 eaa. Maalarin oikeaa nimeä ei tunneta. Tutkimuksessa käytetty nimitys viittaa antiikintutkija Adolf Klügmanniin. == Teoksia == Tiedosto:Terracotta lekythos (oil flask) MET DP114969.jpg|Lekyytti, n. 440 eaa. Tiedosto:Lekythos Munich Klügmann Painter.JPG|Lekyytti, n. 440–420 eaa. Tiedosto:1190 - Keramikos Museum, Athens - Kluegmann Painter, Lekythos - Photo by Giovanni Dall'Orto, Nov 12 2009.jpg|Lekyytti, n. 430–426 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Kalle Huhtala

Kalle Huhtala (19. huhtikuuta 1885 Nakkila – 1948) oli suomalainen filosofian tohtori, opettaja ja vakuutusyhtiön johtaja.Aikalaiskirja 1934Porvarillisen työn arkisto : Kalle Huhtala Huhtalan vanhemmat olivat torppari Mikko Wilhelmi Huhtala ja Marjana Cornella Munttila. Hän kävi kauppakoulun 1908 ja pääsi ylioppilaaksi 1911. Huhtala valmistui filosofian kandidaatiksi 1915, filosofian maisteriksi 1916 ja filosofian lisensiaatiksi ja tohtoriksi 1924. Hän teki opintomatkoja Skandinaviaan 1919, Saksaan, Sveitsiin ja Italiaan 1924, Saksaan, Sveitsiin ja Ranskaan 1929 ja 1930 sekä Yhdysvaltoihin 1929. Huhtala oli Helsingin yliopiston soveltavan fysiikan laboratorion ylimääräisenä assistenttina 1916–1917 ja 1922–1928, maataloushallinnon tilastomatemaatikkona 1915–1917, Turun ja Porin läänin pohjoisen elintarvetoimikunnan sihteerinä ja kaupallisten asioiden johtajana 1918–1920 sekä Kadettikoulun matematiikan opettajana 1925–1928 ja Sotakorkeakoulun matematiikan ja termodynamiikan opettajana 1926–1927. Hän oli Helsingin yliopiston maatalous-metsätieteellisen tiedekunnan fysiikan opettajana vuodesta 1925 ja vakaustoimiston johtajana vuodesta 1928. Huhtala oli vuodesta 1937 alkaen Kaupunkien yleisen keskinäisen palovakuutusyhtiön toimitusjohtajana. Huhtala toimi Satakuntalaisen osakunnan kuraattorina 1917–1918, Porin kauppaseuran puheenjohtajana 1921 ja Helsingin kaupunginvaltuuston jäsenenä 1931–1933 ja 1935–1947. Hän oli Helsingin kaupunginhallituksen jäsenenä 1946–1947. Kalle Huhtala oli naimisissa vuodesta 1930 Amanda Aleksandra Ojalan kanssa. == Julkaisuja == * Über die Abhängigkeit der Kompressionswärme vom Druck bei einigen Flüssigkeiten : Experimentelle Untersuchung, Helsingin yliopiston väitöskirja. Suomalainen tiedeakatemia, Helsinki 1924 * Fysiikan harjoitustöitä ja ohjeita niiden suorittamiseen. WSOY 1931 * Suomen vakauslaitoksen historia. Eripainos Suomen maanmittauksen historiasta. Porvoo 1933 * Fysiikan oppikirja : sisältää fysiikan peruskurssin yliopisto- ja korkeakouluopintoja sekä itseopiskelua varten. 1, Mekaniikka ja lämpöoppi. WSOY 1935, 2. painos 1943 * Sotavahinkojen korvaaminen ja kertakaikkinen omaisuusvero. Helsinki 1940 * Kaupunkien yleinen keskinäinen palovakuutusyhtiö : selostus yhtiön toiminnasta vuosina 1932-1941. Kaupunkien yleinen keskinäinen palovakuutusyhtiö, Helsinki 1942 == Lähteet == Luokka:Suomalaiset opettajat Luokka:Suomalaiset yritysjohtajat Luokka:Helsingin kaupunginvaltuutetut Luokka:Vuonna 1885 syntyneet Luokka:Vuonna 1948 kuolleet
Meleagros-maalari

Meleagros-maalari (englanninkielisessä tutkimuksessa Meleager Painter) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 420–380 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen maalauksensa erittää Meleagrosta ja Atalantea. Meleagros-maalari oli aikansa merkittävimpiä punakuviomaalareita. Hänen nimiinsä on laitettu yli 110 eri vaasia. Erityisesti hän koristeli krateereita. Meleagros-maalarin maalaukset esittävät erityisesti Dionysos- aiheita ja muita myyttiaiheita sekä muun muassa symposion- eli pitoaiheita ja häitä. Maalarin tyyliä on kuvattu huolimattomaksi ja maalausten hahmojen mittasuhteita huonoiksi. Monet muut maalarit kopioivat tyyliä. == Teoksia == Tiedosto:Terracotta hydria- kalpis (water jar) MET DP117042.jpg|Hydria-kalpis, n. 400–380 eaa. Tiedosto:Athletes red cup Louvre G639.jpg|Kyliksin tondo, n. 400–380 eaa. Tiedosto:Sacrifice Nestor Pylos Meleager Painter MAN.jpg|Nestor poikineen uhraa Poseidonille. Yksityis­kohta kalyks­krateerista, n. 400–380 eaa. Tiedosto:Terracotta bell-krater (vase for mixing wine and water) MET DP114757.jpg|Kellokrateeri, n. 390–380 eaa. Tiedosto:Drinking bowl with a young couple, attributed to the Meleager Painter, Attic, c. 390 BC, L 493 - Martin von Wagner Museum - Würzburg, Germany - DSC05830.jpg|Kyliks, n. 390 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Menon (savenvalaja)

Menon () oli antiikin kreikkalainen savenvalaja, joka teki attikalaista musta- ja punakuviokeramiikkaa. Hän toimi Ateenassa arkaaisella kaudella noin vuoden 530 eaa. tienoilla. Menonin vaaseja maalasi muun muassa Psiaks, joka tunnettiin tämän vuoksi aiemmin myös nimellä Menon-maalari. == Lähteet == Luokka:Antiikin kreikkalaiset savenvalajat